# Jurnalul Oficial C 286A/27 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 286A |
| | |
| Ediţia în limba română | Comunicări şi informări | Anul 6527 iulie 2022 |

ISSN 1977-1029

Jurnalul Oficial

al Uniunii Europene

C 286A

Ediţia în limba română

Comunicări şi informări

Anul 6527 iulie 2022

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2022/C 286 A/01 | Agenția Europeană pentru Securitate și Sănătate în Muncă (EU-OSHA) – Publicarea unui post vacant pentru funcția de director executiv – (Agent temporar – gradul AD 14) – COM/2022/20087 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2022/C 286 A/01

Agenția Europeană pentru Securitate și Sănătate în Muncă (EU-OSHA) – Publicarea unui post vacant pentru funcția de director executiv – (Agent temporar – gradul AD 14) – COM/2022/20087

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 27.7.2022 | RO | Jurnalul Oficial al Uniunii Europene | CA 286/1 |
| --- | --- | --- | --- |

27.7.2022

RO

Jurnalul Oficial al Uniunii Europene

CA 286/1

---

Agenția Europeană pentru Securitate și Sănătate în Muncă (EU-OSHA)

Publicarea unui post vacant pentru funcția de director executiv

(Agent temporar – gradul AD 14)

COM/2022/20087

(2022/C 286 A/01)

Cine suntem

Agenția Europeană pentru Sănătate și Securitate în Muncă (denumită în continuare „agenția” sau „EU-OSHA”) este o agenție descentralizată a Uniunii Europene (UE) care a fost înființată în 1994 și își are sediul la Bilbao, în Spania. Activitatea acestei agenții face obiectul Regulamentului (UE) 2019/126 al Parlamentului European și al Consiliului (1).

Obiectivul EU-OSHA este de a furniza instituțiilor și organelor Uniunii, statelor membre, partenerilor sociali și altor actori implicați în domeniul securității și sănătății în muncă informații tehnice, științifice și economice relevante, precum și expertiză calificată în domeniul menționat pentru a îmbunătăți mediul de lucru în ceea ce privește protecția securității și a sănătății lucrătorilor.

În acest scop, EU-OSHA îmbunătățește și difuzează cunoștințele, furnizează dovezi și servicii pentru elaborarea politicilor, inclusiv concluzii bazate pe cercetare, și facilitează schimbul de cunoștințe între actorii de la nivelul Uniunii și la nivel național.

Pentru informații suplimentare, puteți consulta site-ul web al agenției: https://osha.europa.eu/ro

Ce propunem

Funcția de director executiv al agenției.

Directorul executiv este responsabil cu gestionarea generală a EU-OSHA, în conformitate cu orientările strategice stabilite de Consiliul de administrație. Directorul executiv este reprezentantul legal al EU-OSHA, este independent în îndeplinirea atribuțiilor sale și răspunde în fața Consiliului de administrație de activitățile pe care le desfășoară. Rolul și responsabilitățile directorului executiv includ:

| — | administrarea curentă a EU-OSHA; |
| --- | --- |

—

administrarea curentă a EU-OSHA;

| — | luarea de decizii cu privire la gestionarea resurselor umane ale EU-OSHA; |
| --- | --- |

—

luarea de decizii cu privire la gestionarea resurselor umane ale EU-OSHA;

| — | luarea în considerare a nevoilor legate de activitățile EU-OSHA și de o bună gestiune bugetară, precum și luarea de decizii cu privire la structurile interne ale EU-OSHA; |
| --- | --- |

—

luarea în considerare a nevoilor legate de activitățile EU-OSHA și de o bună gestiune bugetară, precum și luarea de decizii cu privire la structurile interne ale EU-OSHA;

| — | pregătirea documentului de programare și prezentarea acestuia spre aprobare Consiliului de administrație, după consultarea Comisiei; |
| --- | --- |

—

pregătirea documentului de programare și prezentarea acestuia spre aprobare Consiliului de administrație, după consultarea Comisiei;

| — | punerea în aplicare a documentului de programare și raportarea către Consiliul de administrație cu privire la punerea sa în aplicare; |
| --- | --- |

—

punerea în aplicare a documentului de programare și raportarea către Consiliul de administrație cu privire la punerea sa în aplicare;

| — | pregătirea raportului anual consolidat privind activitățile EU-OSHA și prezentarea acestuia Consiliului de administrație, spre evaluare și adoptare; |
| --- | --- |

—

pregătirea raportului anual consolidat privind activitățile EU-OSHA și prezentarea acestuia Consiliului de administrație, spre evaluare și adoptare;

| — | instituirea unui sistem de monitorizare eficace care să permită efectuarea de evaluări periodice ale programelor și activităților EU-OSHA; |
| --- | --- |

—

instituirea unui sistem de monitorizare eficace care să permită efectuarea de evaluări periodice ale programelor și activităților EU-OSHA;

| — | pregătirea proiectului de norme financiare aplicabile EU-OSHA; |
| --- | --- |

—

pregătirea proiectului de norme financiare aplicabile EU-OSHA;

| — | pregătirea proiectului de situație a estimărilor de venituri și cheltuieli ale EU-OSHA și execuția bugetului EU-OSHA; |
| --- | --- |

—

pregătirea proiectului de situație a estimărilor de venituri și cheltuieli ale EU-OSHA și execuția bugetului EU-OSHA;

| — | pregătirea unui plan de acțiune în urma concluziilor rapoartelor și evaluărilor de audit, precum și a investigațiilor OLAF și raportarea progreselor înregistrate Comisiei, Consiliului de administrație și Comitetului executiv; |
| --- | --- |

—

pregătirea unui plan de acțiune în urma concluziilor rapoartelor și evaluărilor de audit, precum și a investigațiilor OLAF și raportarea progreselor înregistrate Comisiei, Consiliului de administrație și Comitetului executiv;

| — | asigurarea echilibrului de gen în cadrul EU-OSHA; |
| --- | --- |

—

asigurarea echilibrului de gen în cadrul EU-OSHA;

| — | protejarea intereselor financiare ale Uniunii; |
| --- | --- |

—

protejarea intereselor financiare ale Uniunii;

| — | pregătirea unei strategii antifraudă a EU-OSHA; |
| --- | --- |

—

pregătirea unei strategii antifraudă a EU-OSHA;

| — | după caz, cooperarea cu alte agenții ale Uniunii și încheierea de acorduri de cooperare cu acestea. |
| --- | --- |

—

după caz, cooperarea cu alte agenții ale Uniunii și încheierea de acorduri de cooperare cu acestea.

Pentru mai multe informații, vă rugăm să consultați dispozițiile regulamentului.

Profilul căutat (criterii de selecție)

Candidații ar trebui să aibă:

Competențe de conducere:

| — | competențe de conducere demonstrate, atât la nivel strategic, cât și la nivel operațional; |
| --- | --- |

—

competențe de conducere demonstrate, atât la nivel strategic, cât și la nivel operațional;

| — | o excelentă capacitate de a elabora și de a pune în aplicare o viziune strategică, de a stabili obiective, de a motiva și de a conduce echipe într-un mediu multicultural și multilingv; |
| --- | --- |

—

o excelentă capacitate de a elabora și de a pune în aplicare o viziune strategică, de a stabili obiective, de a motiva și de a conduce echipe într-un mediu multicultural și multilingv;

| — | competențe decizionale demonstrate, inclusiv capacitatea de a lua decizii într-un climat politic complex și în situații de urgență; |
| --- | --- |

—

competențe decizionale demonstrate, inclusiv capacitatea de a lua decizii într-un climat politic complex și în situații de urgență;

| — | experiență directă în gestionarea resurselor bugetare, financiare și umane într-un context național, european și/sau internațional. |
| --- | --- |

—

experiență directă în gestionarea resurselor bugetare, financiare și umane într-un context național, european și/sau internațional.

Competențe și experiență de specialitate:

| — | o foarte bună cunoaștere a politicilor europene și naționale în materie de securitate și sănătate în muncă; |
| --- | --- |

—

o foarte bună cunoaștere a politicilor europene și naționale în materie de securitate și sănătate în muncă;

| — | capacitatea de a interacționa și de a negocia la cel mai înalt nivel ierarhic cu instituțiile și organele UE, precum și cu autoritățile publice și cu partenerii sociali; |
| --- | --- |

—

capacitatea de a interacționa și de a negocia la cel mai înalt nivel ierarhic cu instituțiile și organele UE, precum și cu autoritățile publice și cu partenerii sociali;

| — | o foarte bună înțelegere a instituțiilor UE și a modului în care funcționează și interacționează acestea, precum și a procedurilor administrative și financiare ale UE și a politicilor și a activităților internaționale ale UE relevante pentru activitățile EU-OSHA. |
| --- | --- |

—

o foarte bună înțelegere a instituțiilor UE și a modului în care funcționează și interacționează acestea, precum și a procedurilor administrative și financiare ale UE și a politicilor și a activităților internaționale ale UE relevante pentru activitățile EU-OSHA.

Calități personale:

| — | capacitatea de a comunica eficient și fluent cu părțile interesate și cu publicul, pentru a reprezenta agenția în forurile internaționale și pentru a interacționa cu părțile interesate; |
| --- | --- |

—

capacitatea de a comunica eficient și fluent cu părțile interesate și cu publicul, pentru a reprezenta agenția în forurile internaționale și pentru a interacționa cu părțile interesate;

| — | aptitudini excelente de comunicare scrisă și orală și de negociere; |
| --- | --- |

—

aptitudini excelente de comunicare scrisă și orală și de negociere;

| — | experiența dobândită într-un mediu multicultural și capacitatea de a se adapta la evoluția priorităților politice la nivelul UE ar constitui un avantaj. |
| --- | --- |

—

experiența dobândită într-un mediu multicultural și capacitatea de a se adapta la evoluția priorităților politice la nivelul UE ar constitui un avantaj.

Criterii obligatorii (cerințe de eligibilitate)

Vor fi luați în considerare pentru etapa de selecție numai candidații care îndeplinesc, până la termenul-limită de depunere a candidaturilor, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin 1 an, atunci când durata normală a studiilor universitare este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin 1 an, atunci când durata normală a studiilor universitare este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (2) la un nivel la care pot avea acces pe baza calificărilor menționate anterior. Cel puțin cinci ani din experiența profesională respectivă trebuie să fi fost dobândiți în domeniul de activitate al agenției. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (2) la un nivel la care pot avea acces pe baza calificărilor menționate anterior. Cel puțin cinci ani din experiența profesională respectivă trebuie să fi fost dobândiți în domeniul de activitate al agenției.

| — | Experiență într-o funcție de conducere: cel puțin cinci ani din experiența profesională postuniversitară trebuie să fi fost dobândiți într-o funcție de conducere la nivel înalt (3) și într-un domeniu relevant pentru acest post. |
| --- | --- |

—

Experiență într-o funcție de conducere: cel puțin cinci ani din experiența profesională postuniversitară trebuie să fi fost dobândiți într-o funcție de conducere la nivel înalt (3) și într-un domeniu relevant pentru acest post.

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (4) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (4) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă.

| — | Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de 5 ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (5)]. |
| --- | --- |

—

Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de 5 ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (5)].

Selecția și numirea

Directorul executiv va fi numit de Consiliul de administrație al agenției, pe baza unei liste restrânse de candidați puse la dispoziție de Comisia Europeană.

Pentru a întocmi această listă restrânsă, Comisia Europeană organizează o selecție în conformitate cu procedurile sale de selecție și recrutare [a se vedea Documentul privind politica referitoare la înalții funcționari – Document on Senior Officials Policy (6)].

În cadrul acestei proceduri de selecție, Comisia Europeană instituie un comitet de preselecție. Acest comitet examinează toate candidaturile, efectuează o primă verificare a eligibilității și îi identifică pe acei candidați care au profilul cel mai potrivit în raport cu criteriile de selecție menționate mai sus și care pot fi invitați să susțină un interviu cu comitetul de preselecție.

Comitetul de preselecție formulează concluzii în urma interviurilor respective și propune o listă de candidați care vor susține interviuri suplimentare cu Comitetul consultativ privind numirile (CCN) din cadrul Comisiei Europene. Luând în considerare concluziile comitetului de preselecție, CCN va stabili candidații care vor fi invitați la un interviu.

Candidații care vor fi convocați la un interviu cu CCN vor participa la probe organizate într-un centru de evaluare, care se vor desfășura pe parcursul unei zile întregi sub supravegherea unor consultanți externi din domeniul recrutării. Pe baza rezultatelor interviului și a raportului centrului de evaluare, CCN stabilește o listă restrânsă a candidaților considerați potriviți să exercite funcția de director executiv al agenției.

Candidații înscriși pe lista restrânsă stabilită de CCN vor fi invitați la un interviu cu membrul (membrii) Comisiei responsabil(i) de direcția generală însărcinată cu relațiile cu agenția (7).

În urma acestor interviuri, Comisia Europeană va adopta o listă restrânsă cu cei mai potriviți candidați, care va fi comunicată Consiliului de administrație al EU-OSHA. Acesta din urmă poate decide să invite la interviuri candidații de pe această listă restrânsă întocmită de Comisie, înainte de a-l numi în funcția de director executiv pe unul dintre ei. Includerea pe această listă restrânsă nu garantează numirea în funcție.

Este posibil să li se ceară candidaților să participe și la alte interviuri și/sau teste în afara celor indicate mai sus.

Candidatul selectat va fi invitat să facă o declarație în fața Parlamentului European și să răspundă întrebărilor adresate de deputații în Parlamentul European.

Egalitatea de șanse

Comisia Europeană și agenția aplică o politică a egalității de șanse și a nediscriminării, în conformitate cu articolul 1d din Statutul funcționarilor (8).

Comisia și agenția se angajează să promoveze și să gestioneze diversitatea, egalitatea de gen și incluziunea și să accepte candidaturi din partea tuturor candidaților, indiferent de gen, rasă, culoare, origine etnică sau socială, limbă, religie sau convingeri, vârstă sau orientare sexuală, inclusiv din partea candidaților cu handicap.

Condițiile de încadrare în muncă

Salariul și condițiile de încadrare în muncă sunt cele stabilite în Regimul aplicabil celorlalți agenți.

Candidatul selectat va fi angajat de către Consiliul de administrație al agenției ca agent temporar cu gradul AD 14 (9). Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Candidatul selectat va fi numit pentru un mandat inițial de cinci ani, cu posibilitatea unei prelungiri de cel mult cinci ani, în conformitate cu regulamentul de instituire a agenției în vigoare în momentul numirii.

Candidații trebuie să aibă în vedere cerința menționată în Regimul aplicabil celorlalți agenți conform căreia toți noii angajați trebuie să încheie cu succes o perioadă de probă de nouă luni.

Locul de desfășurare a activității este Bilbao, Spania.

Informații importante pentru candidați

Se atrage atenția candidaților asupra faptului că deliberările diferitelor comitete de selecție sunt confidențiale. Se interzice candidaților sau oricărei alte persoane care acționează în numele lor să stabilească contacte directe sau indirecte cu vreunul dintre membrii acestor comitete, inclusiv cu membrii Consiliului de administrație al EU-OSHA, care este autoritatea împuternicită să facă numiri. Toate întrebările trebuie adresate secretariatului comitetului relevant.

Protecția datelor cu caracter personal

Comisia Europeană se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (10). Aceste dispoziții se aplică în special în ceea ce privește confidențialitatea și securitatea datelor respective.

Independență și declarația de interese

Înainte de a-și prelua atribuțiile, directorul executiv va trebui să dea o declarație prin care se angajează să acționeze în mod independent în interesul public și să declare orice interes care ar putea fi considerat ca aducând atingere independenței sale.

Procedura de depunere a candidaturii

Înainte de a vă depune candidatura, verificați cu atenție dacă îndepliniți toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională la nivel înalt și cunoștințele lingvistice cerute. Neîndeplinirea uneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în diferitele etape ale procedurii. Prin urmare, vă rugăm să informați Comisia Europeană cu privire la o eventuală modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF, utilizând, de preferință, formatul de CV Europass (11), și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

Este în interesul dumneavoastră să garantați corectitudinea, temeinicia și veridicitatea candidaturii dumneavoastră.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat(ă) direct de Comisia Europeană cu privire la stadiul candidaturii dumneavoastră.

Candidaturile trimise prin e-mail nu vor fi acceptate. Dacă aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la:

HR-MANAGEMENT-ONLINE@ec.europa.eu

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. După expirarea datei-limită pentru înscriere nu veți mai putea introduce niciun fel de date. Înscrierile efectuate după expirarea datei-limită nu vor fi acceptate.

Data-limită

Data-limită pentru înscriere este 26 septembrie 2022, ora 12.00 (amiază), ora Bruxelles-ului. După această dată, înscrierea nu mai este posibilă.

---

(1)  Regulamentul (UE) 2019/126 al Parlamentului European și al Consiliului din 16 ianuarie 2019 de înființare a Agenției Europene pentru Securitate și Sănătate în Muncă (EU-OSHA) și de abrogare a Regulamentului (CE) nr. 2062/94 al Consiliului (JO L 30, 31.1.2019, p. 58).

(2)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei contraprestații monetare și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă se vor calcula proporțional, pe baza procentului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție se ia în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pe o durată maximă de trei ani și cu condiția ca doctoratul să fi fost finalizat cu succes. O anumită perioadă nu poate fi luată în calcul decât o singură dată.

(3)  În CV-ul lor, candidații trebuie să indice în mod clar, pentru toți anii în care a fost dobândită experiența într-o funcție de conducere: 1. denumirea și natura funcțiilor de conducere deținute; 2. numărul de angajați avuți în subordine în perioada în care au deținut funcțiile respective; 3. dimensiunea bugetelor gestionate; 4. numărul de niveluri ierarhice superioare și inferioare; și 5. numărul de posturi existente la același nivel ierarhic cu cel al candidatului.

(4)  https://eur-lex.europa.eu/legal-content/RO/TXT/?uri=CELEX%3A01958R0001-20130701

(5)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (există numai în limba engleză)

(7)  Cu excepția cazului în care membrul respectiv al Comisiei a delegat această sarcină, în conformitate cu Decizia Comisiei din 5 decembrie 2007 [PV(2007) 1811] și cu Decizia Comisiei din 30 septembrie 2020 [PV(2020) 2351].

(8)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(9)  Coeficientul corector aplicabil remunerației și pensiilor funcționarilor și ale celorlalți agenți ai Uniunii Europene pentru Spania este fixat, de la 1 iulie 2021, la 96,3 %. Acest coeficient face obiectul unei revizuiri anuale.

(10)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

(11)  Puteți găsi informații cu privire la modul de creare a CV-ului Europass online la adresa: https://europa.eu/europass/ro/create-europass-cv

---